31987D0183
L 071/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 9 март 1987 година
за окончателно сключване от името на Европейската общност за атомна енергия на рамкови споразумения за научно и техническо сътрудничество между Европейските общности и Кралство Швеция, Конфедерация Швейцария, Република Финландия, Кралство Норвегия и Република Австрия
(87/183/Евратом)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност за атомна енергия, и по-специално член 101, втори параграф от него,
като има предвид, че рамковите споразумения за научно и техническо сътрудничество между Европейските общности и Кралство Швеция (1), Конфедерация Швейцария (2), Република Финландия (3), Кралство Норвегия (4) и Република Австрия (5) бяха подписани съответно на 13 януари 1986 г., 8 януари 1986 г., 29 април 1986 г., 27 юни 1986 г. и 15 юли 1986 г.,
като има предвид, че с Решение от 9 февруари 1987 г. Съветът одобри тези рамкови споразумения с цел окончателното им сключване от Комисията от името на Европейската общност за атомна енергия,
като има предвид, че тези рамкови споразумения следва да бъдат окончателно сключени от името на Европейската общност за атомна енергия,
РЕШИ:
Член 1
Рамковите споразумения за научно и техническо сътрудничество между Европейските общности и Кралство Швеция, Конфедерация Швейцария, Република Финландия, Кралство Норвегия и Република Австрия са окончателно сключени от името на Европейската общност за атомна енергия.
Член 2
Председателят на Комисията извършва нотифицирането, предвидено в член 13 от споразуменията, от името на Европейската общност за атомна енергия.
Съставено в Брюксел на 9 март 1987 година.